美味天王

《美味天王》係香港電視廣播有限公司製作嘅時裝電視劇，亦係30週年台慶劇，1997年首播，全劇共29集，監製梁家樹。呢套劇以美食為主題，輕鬆、搞笑為主，劇中角色多，陣容龐大，大部份外景都係喺赤柱取景。佢亦同《難兄難弟》一樣，推出咗一隻原聲大碟。

佢曾經喺1999年、2003年3月、2005年1月同埋2020年1月，分別喺翡翠台逢星期一至五11:45－12:45、10:45－11:45同埋每日23:50－00:55重播同埋2015年5月喺TVB Window重播。

無綫電視台慶劇
飲食題材電視劇
1997年無綫電視劇集